CELEX: 31990R0826
Language: el
Date: 1990-03-28 00:00:00
Title: Κανονισμός (ΕΟΚ) αριθ. 826/90 της Επιτροπής της 28ης Μαρτίου 1990 σχετικά με τη διαδικασία που θα εφαρμόζεται σε ορισμένα αγροτικά προϊόντα που υπόκεινται σε ποσότητες αναφοράς, καταγωγής των κρατών της Αφρικής, της Καραϊβικής και του Ειρηνικού ( ΑΚΕ ) ή των υπερποντίων χωρών και εδαφών ( ΥΧΕ ) ( 1990 )

Avis juridique important

|

31990R0826

Κανονισμός (ΕΟΚ) αριθ. 826/90 της Επιτροπής της 28ης Μαρτίου 1990 σχετικά με τη διαδικασία που θα εφαρμόζεται σε ορισμένα αγροτικά προϊόντα που υπόκεινται σε ποσότητες αναφοράς, καταγωγής των κρατών της Αφρικής, της Καραϊβικής και του Ειρηνικού ( ΑΚΕ ) ή των υπερποντίων χωρών και εδαφών ( ΥΧΕ ) ( 1990 )  

Επίσημη Εφημερίδα αριθ. L 086 της 31/03/1990 σ. 0010 - 0012

***** ΚΑΝΟΝΙΣΜΟΣ (ΕΟΚ) αριθ. 826/90 ΤΗΣ ΕΠΙΤΡΟΠΗΣ  της 28ης Μαρτίου 1990  σχετικά με τη διαδικασία που θα εφαρμόζεται σε ορισμένα αγροτικά προϊόντα που υπόκεινται σε ποσότητες αναφοράς, καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ) (1990)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών ΑΚΕ ή των υπερποντίων χωρών και εδαφών (1), και ιδίως τα άρθρα 16 και 27,  Εκτιμώντας:  ότι το άρθρο 16 του κανονισμού (ΕΟΚ) αριθ. 715/90 προβλέπει για ορισμένα προϊόντα που καλύπτονται από τον εν λόγω κανονισμό και κατάγονται από τις χώρες αυτές προοδευτική μείωση των δασμών που επιβάλλονται στα πλαίσια ποσοτήτων αναφοράς που καθορίζονται σε προκαθορισμένα χρονοδιαγράμματα·  ότι επειδή η θέση σε ισχύ του ως άνω κανονισμού (ΕΟΚ) αριθ. 715/90 δεν συμπίπτει με την αρχή του ημερολογιακού έτους ή της περιόδου εμπορίας των προϊόντων αυτών, επιβάλλεται το άνοιγμα των ποσοτήτων αναφοράς για ποσότητες οι οποίες, με βάση τη ρήτρα pro rata temporis, ανέρχονται σε επίπεδα που αναφέρονται στο παράρτημα·  ότι εάν ένα προϊόν που υπόκειται σε ποσότητα αναφοράς δικαιούται, βάσει των διατάξεων του κανονισμού (ΕΟΚ) αριθ. 486/85 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3530/89 (3), κατά την εισαγωγή του στην Κοινότητα των Δέκα δασμό λιγότερο υψηλόν από εκείνον που επιβάλλεται έναντι της Ισπανίας ή της Πορτογαλίας ή αυτών των δύο κρατών μελών, ο εν λόγω δασμολογικός αφοπλισμός αρχίζει μόλις οι δασμοί που επιβάλλονται για τα ίδια προϊόντα της Ισπανίας και της Πορτογαλίας φθάσουν ένα χαμηλότερο επίπεδο από εκείνο που επιβάλλεται για τα εν λόγω προϊόντα· ότι, για το λόγο αυτό, μόνον τα προϊόντα, ο δασμολογικός αφοπλισμός των οποίων έχει αρχίσει κατά τη διάρκεια του 1990, αναφέρεται στο παράρτημα·  ότι, προκειμένου να μπορέσουν οι αρμόδιες υπηρεσίες της Επιτροπής να καταρτίσουν απολογισμό των συναλλαγών κατά προϊόν και να προβούν, ενδεχομένως, στην εφαρμογή της διαδικασίας που προβλέπεται από το άρθρο 16 παράγραφος 3 του εν λόγω κανονισμού (ΕΟΚ) αριθ. 715/90, τα προϊόντα αυτά υπόκεινται σε ένα σύστημα στατιστικής επιτήρησης·  ότι, βάσει των διατάξεων του κανονισμού (ΕΟΚ) αριθ. 1820/87 του Συμβουλίου της 25ης Ιουνίου 1987 για την εφαρμογή της απόφασης αριθ. 2/87 του Συμβουλίου των Υπουργών ΑΚΕ-ΕΟΚ για την εσπευσμένη έναρξη εφαρμογής του πρωτοκόλλου προσχώρησης του Βασιλείου της Ισπανίας και της Πορτογαλικής Δημοκρατίας στην τρίτη σύμβαση ΑΚΕ-ΕΟΚ (4), η Πορτογαλία θα καθυστερήσει, μέχρι της 31 Δεκεμβρίου 1990, την εφαρμογή του προτιμησιακού καθεστώτος στον τομέα των φρούτων και λαχανικών, που υπάγεται στον κανονισμό (ΕΟΚ) αριθ. 1035/72 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (6)· ότι, κατά συνέπεια, η προαναφερθείσα δασμολογική παραχώρηση δεν εφαρμόζεται στην Πορτογαλία· ότι, στα όρια αυτών των ποσοτήτων αναφοράς, η Ισπανία εφαρμόζει δασμούς που υπολογίζονται σύμφωνα με τις σχετικές διατάξεις του προαναφερθέντος πρωτοκόλλου της σύμβασης ΑΚΕ-ΕΟΚ·  ότι η περίοδος ισχύος του κανονισμού (ΕΟΚ) αριθ. 486/85 λήγει στο τέλος Φεβρουαρίου· ότι, κατά συνέπεια, όλες οι δασμολογικές οροφές που προβλέπονται από τον εν λόγω κανονισμό (ΕΟΚ) αριθ. 486/85 και που ανοίχτηκαν για το έτος 1990 με τους κανονισμούς της Επιτροπής (ΕΟΚ) αριθ. 1734/89 (7) και (ΕΟΚ) αριθ. 3062/89 (8) καταργούνται και αντικαθίστανται από τις ποσότητες αναφοράς που ανοίχτηκαν με τον παρόντα κανονισμό·  ότι ο καταλογισμός, σε κοινοτική κλίμακα, των εν λόγω εισαγωγών στις ποσότητες αναφοράς θα πραγματοποιείται ανάλογα με το ρυθμό με τον οποίο τα προϊόντα αυτά προσκομίζονται στο τελωνείο υπό κάλυψη διασαφήσεων θέσης σε ελεύθερη κυκλοφορία· ότι πρέπει, επομένως, να ανοιχτούν από 1ης Μαρτίου 1990 οι ποσότητες αναφοράς για τα προϊόντα που αναφέρονται στο παράρτημα ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι εισαγωγές ορισμένων προϊόντων καταγωγής χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών υπόκειται σε καθεστώς ποσοτή  των αναφοράς και στατιστικής επιτηρήσεως στην Κοινότητα, με εξαίρεση την Πορτογαλία·  Οι περιγραφές των προϊόντων που αναφέρονται στο πρώτο εδάφιο, οι κωδικοί τους ΣΟ, οι περίοδοι ισχύος και το ύψος των ποσοτήτων αναφοράς αναφέρονται στο παράρτημα.  2. Από 1ης Μαρτίου 1990 και μέσα στα όρια αυτών των ποσοτήτων αναφοράς, το Βασίλειο της Ισπανίας εφαρμόζει δασμούς που υπολογίζονται σύμφωνα με τις σχετικές διατάξεις του πρωτοκόλλου της τρίτης σύμβασης ΑΚΕ-ΕΟΚ, συνεπεία της προσχώρησης της Ισπανίας και της Πορτογαλίας στις Ευρωπαϊκές Κοινότητες.  3. Οι καταλογισμοί στις ποσότητες αναφοράς πραγματοποιούνται με το ρυθμό που τα εμπορεύματα παρουσιάζονται στο τελωνείο με την κάλυψη διασαφήσεων θέσης σε ελεύθερη κυκλοφορία, συνοδευόμενα από ένα πιστοποιητικό κυκλοφορίας των εμπορευμάτων. Όταν το πιστοποιητικό κυκλοφορίας των εμπορευμάτων προσκομίζεται εκ των υστέρων, ο καταλογισμός στην αντίστοιχη ποσότητα αναφοράς λαμβάνει χώρα κατά την ημερομηνία αποδοχής της διασάφησης θέσης σε ελεύθερη κυκλοφορία.  Η κατάσταση εξάντλησης των ποσοτήτων αναφοράς διαπιστώνεται σε κοινοτικό επίπεδο με βάση τις εισαγωγές που καταλογίστηκαν σύμφωνα με τους όρους που προσδιορίζονται στο πρώτο εδάφιο και κοινοποιούνται στο γραφείο Στατιστικής των Ευρωπαϊκών Κοινοτήτων.  Άρθρο 2  Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.  Άρθρο 3  Οι κανονισμοί (ΕΟΚ) αριθ. 1734/89 και (ΕΟΚ) αριθ. 3062/89 καταργούνται.  Άρθρο 4  Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Μαρτίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 84 της 30. 3. 1990, σ. 85.  (2) ΕΕ αριθ. L 61 της 1. 3. 1985, σ. 2.  (3) ΕΕ αριθ. L 347 της 28. 11. 1989, σ. 3.  (4) ΕΕ αριθ. L 172 της 30. 6. 1987, σ. 1.  (5) ΕΕ αριθ. L 118 της 20. 5. 1972, σ. 1.  (6) ΕΕ αριθ. L 118 της 29. 4. 1989, σ. 12.  (7) ΕΕ αριθ. L 171 της 20. 6. 1989, σ. 20.  (8) ΕΕ αριθ. L 293 της 12. 10. 1989, σ. 32.  ΠΑΡΑΡΤΗΜΑ  1.2.3.4.5.6 //  //  //  //  //  //  // Κωδικός  αριθμός   // Κωδικός ΣΟ   // Κωδικός Taric (1)   // Περιγραφή εμπορευμάτων   // Περίοδος   // Ποσότητα  αναφοράς  (σε τόνους)   //    //   //   //   //   //   // 12.0020  // ex 0703 10   // 0703 10 11 * 20 0703 10 11 * 30 0703 10 11 * 92 0703 10 11 * 93   // Κρεμμύδια, νωπά ή διατηρημένα με απλή ψύξη   // 1. 3-15 5. 1990   // 571   //    //   //   //   //  //   // 12.0040   // ex 0703 20 00   // 0703 20 00 * 20 0703 20 00 * 30   // Σκόρδα, νωπά ή διατηρημένα με απλή ψύξη   // 1. 3-31. 5. 1990   // 375   //    //   //   //   //   //  // 12.0030   // ex 0704 90 90   // 0704 90 90 * 92   // Κινέζικες κράμβες   // 1. 11-31. 12. 1990   // 1 000   //  //   //   //   //   //   // 12.0050   // ex 0705 11 10  // 0705 11 10 * 21 0705 11 10 * 33   // Μαρούλια «iceberg» (Lactuca sativa L, ποικιλίας Capitata L.)   // 1. 7-31. 10. 1990   // 1 000   //    //   //   //   //   //   // 12.0010  // ex 0706 10 00   // 0706 10 00 * 22   // Καρότα, νωπά ή διατηρημένα με απλή ψύξη   // 1. 3-31. 3. 1990   // 266   //  //   //   //   //   //   // 12.0120   // ex 0706 90 90  // 0706 90 90 * 28   // Κοκκινογούλια για σαλάτα, νωπά ή διατηρημένα με απλή ψύξη   // 1. 3-31. 12. 1990   // 83   //  //   //   //   //   //   // 12.0130   // ex 0707 00 11 ex 0707 00 19   // 0707 00 11 * 18 0707 00 19 * 10   // Αγγουράκια   // 1. 3-31. 12. 1990   // 83   //    //   //   //   //   //  // 12.0060   // ex 0709 10 00   // 0709 10 00 * 10 0709 10 00 * 20   // Αγκινάρες νωπές ή διατηρημένες με απλή ψύξη   // 1. 10-31. 12. 1990   // 1 000   //    //   //   //   //   //  // 12.0070   // ex 0802 31 00 ex 0802 32 00   // 0802 31 00 * 80 0802 32 00 * 80   // Καρύδια κοινά με ή χωρίς κέλυφος   // 1. 3-31. 12. 1990   // 583   //    //   //   //   //   //  // 12.0080   // ex 0809 10 00   // 0809 10 00 * 40   // Βερίκοκα, νωπά   // 1. 3-30. 4. 1990   // 500   //    //   //  //   //   //   // 12.0090   // ex 0809 20 90   // 0809 20 90 * 41 0809 20 90 * 45 0809 20 90 * 49   // Κεράσια νωπά   // 1. 3-31. 3. 1990   // 400   //    //   //   //   //   //  // 12.0100   // ex 0809 30 00   // 0809 30 00 * 13 0809 30 00 * 93   // Ροδάκινα (στα οποία περιλαμβάνονται και τα brugnons και nectarines)   // 1. 3-31. 3. 1990   // 500   //    //   //  //   //   //   // 12.0110   // ex 0809 40 19   // 0809 40 19 * 51   // Δαμάσκηνα, νωπά   // 1. 3-31. 3. 1990   // 571   //  //   //   //   //   //  (1) Οι κωδικοί Taric είναι εκείνοι που εφαρμόζονται κατά την ημερομηνία θέσεως σε ισχύ του παρόντος κανονισμού.